# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 20/2014

# zo zasadnutia Kolégia rektora STU zo dňa 10. 09. 2014

**PRÍTOMNÍ: podľa prezenčnej listiny**

**PROGRAM:**

1. Odovzdávanie dekrétu „profesor emeritus“ prof. RNDr. Ľudovítovi Molnárovi, DrSc.
2. Kontrola úloh
3. Rozpočet STU na rok 2014 (R. Redhammer)
4. Návrh smernice rektora „Príprava, uzatváranie a zverejňovanie zmlúv na Slovenskej technickej univerzite v Bratislave“ (D. Faktor)
5. Harmonogram zavedenia Registratúrneho poriadku na Slovenskej technickej univerzite v Bratislave (D. Faktor)
6. Harmonogram prijímacieho konania na akademický rok 2015/2016 (F. Horňák)
7. Návrh Smernice rektora: Školné a poplatky spojené so štúdiom na STU na akademický rok 2015/2016 (F. Horňák)
8. Návrh Dodatku č. 1 k Smernici rektora č. 2/2013-SR: Školné a poplatky spojené so štúdiom na STU na akademický rok 2014/2015 (F. Horňák)
9. Univerzitné rámcové dohody uzavreté v letnom semestri akademického roka 2013/2014 (F. Horňák)
10. Nakladateľská rada STU (M. Sokol)
11. Klubová karta STU (M. Sokol)
12. Systém jednotného obstarávania propagačných predmetov pre fakulty/pracoviská STU   
    (M. Peciar)
13. Návrh na udelenie Plakety STU prof. RNDr. Kataríne Horákovej, DrSc. (R. Redhammer)
14. Stav súdnych sporov STU – informácia (D. Faktor)
15. Informácia o členstve STU vo Výskumnom ústave zváračskom – Priemyselnom inštitúte SR (D. Faktor)
16. Rôzne

**PREDLOŽENÉ MATERIÁLY:**

1. Kontrola úloh
2. Rozpočet STU na rok 2014
3. Návrh smernice rektora „Príprava, uzatváranie a zverejňovanie zmlúv na Slovenskej technickej univerzite v Bratislave“
4. Harmonogram zavedenia Registratúrneho poriadku na Slovenskej technickej univerzite v Bratislave
5. Harmonogram prijímacieho konania na akademický rok 2015/2016
6. Návrh Smernice rektora: Školné a poplatky spojené so štúdiom na STU na akademický rok 2015/2016
7. Návrh Dodatku č. 1 k Smernici rektora č. 2/2013-SR: Školné a poplatky spojené so štúdiom na STU na akademický rok 2014/2015
8. Univerzitné rámcové dohody uzavreté v letnom semestri akademického roka 2013/2014
9. Nakladateľská rada STU – 1. čítanie
10. Klubová karta STU
11. Systém jednotného obstarávania propagačných predmetov pre fakulty/pracoviská STU
12. Návrh na udelenie Plakety STU prof. RNDr. Kataríne Horákovej, DrSc.
13. Stav súdnych sporov STU – informácia
14. Informácia o členstve STU vo Výskumnom ústave zváračskom – Priemyselnom inštitúte SR

**K BODU1: Odovzdávanie dekrétu „profesor emeritus“ prof. RNDr. Ľudovítovi Molnárovi, DrSc.**

V úvode rokovania rektor privítal prof. RNDr. Ľudovíta Molnára, DrSc., ktorému slávnostne

odovzdal dekrét emeritného profesora a poďakoval mu za úspešnú spoluprácu a jeho prínos

pre STU.

**K BODU 2: Kontrola úloh**

****

**K BODU 3: Rozpočet STU na rok 2014**

Materiál uviedol rektor a následne prezentoval kvestor.

Z diskusie:

Predseda AS STU

* konštatoval, že AS STU nie viazaný na rozhodnutia AS fakúlt, podľa jeho názoru záporný hospodársky výsledok v prípade fakúlt SvF a FIIT nie je zdôvodnený, je potrebné predložiť návrh opatrení na zlepšenie hospodárskeho výsledku

Dekan Kopáčik

* uviedol, že SvF tvorila rozpočet s veľkým úsilím, bolo pre nich problematické predložiť vyrovnaný hospodársky výsledok,
* podľa jeho názoru štátna dotácia nepokrýva potreby bežného chodu fakúlt, SvF dotuje chod prostriedkami z podnikateľskej činnosti
* konštatoval, že výnosy klesajú, k tomu je potrebné nastaviť náklady

Dekan Šooš

* informoval prítomných, že SjF ide postupne vymieňať okná a v tejto súvislosti požiadal o zámenu, resp. preklasifikovanie dotačných prostriedkov

Prítomní dekani podporili požiadavku dekana Šooša.

**UZNESENIE: 20.1/2014-KR**

Kolégium rektora STU prerokovalo návrh rozpočtu STU na rok 2014 s pripomienkami a odporúča predložiť materiál na schválenie Akademickému senátu STU.

**K BODU 4: Návrh smernice rektora „Príprava, uzatváranie a zverejňovanie zmlúv na Slovenskej technickej univerzite v Bratislave“**

Materiál uviedol kvestor. K bodu bola prizvaná JUDr. Haladejová.

Dokument bol predložený z dôvodu aktualizácie procesu prípravy, pripomienkovania,

uzatvárania, ukladania a zverejňovania zmlúv uzatváraných v podmienkach STU.

**UZNESENIE: 20.2/2014-KR**

Kolégium rektora prerokovalo návrh smernice rektora „Príprava, uzatváranie a zverejňovanie

zmlúv na Slovenskej technickej univerzite v Bratislave“ s pripomienkami.

**K BODU 5: Harmonogram zavedenia Registratúrneho poriadku na Slovenskej technickej univerzite v Bratislave**

Materiál uviedol kvestor. K bodu bola prizvaná JUDr. Haladejová.

Dokument bol predložený z dôvodu zmeny právnych predpisov a postupného zavádzania elektronickej registratúry IIS MIS na súčasti STU.

Z diskusie:

Dekan Šooš

* požiadal o zváženie systému elektronickej registrácie internej pošty

Dekan Kopáčik

* požiadal o riešenie komunikácie so študentmi na centrálnej úrovni – preklápanie hromadnej korešpondencie z AISu

Rektor

* v súvislosti s požiadavkou dekana Kopáčika uviedol, že sa pokúsime zabezpečiť zlepšenie komunikácie MISu a AISu

Dekan Moravčík

* informoval, že na MTF STU uvedené prepojenie čiastočne funguje a navrhol, aby sa prepojenie všetkých aplikácií (EIS, AIS a MIS) riešilo na univerzitnej úrovni prostredníctvom CVT STU

Predseda AS

* v súvislosti s požiadavkou dekana Šooša taktiež odporúča z MIS registratúry vypustiť internú komunikáciu (napr. medzi ústavmi, pracoviskami atď.)

**ÚLOHA: 20.1/2014-KR**

Kolégium rektora  STU ukladá v súvislosti so zavedením elektronickej registratúry na súčastiach STU pripraviť návrh na zosúladenie a prepojenie MISu, AISu a EISu, ako aj stanoviť minimálnu úroveň evidencie elektronickej korešpondencie. Návrh odporúča prezentovať na ďalšom zasadnutí Kolégia rektora STU.

Z: riaditeľ CVT

T: 8.10.2014, 09:00 hod.

**UZNESENIE: 20.3/2014-KR**

Kolégium rektora STU prerokovalo harmonogram zavedenia Registratúrneho poriadku na STU s pripomienkami.

**K BODU 6: Harmonogram prijímacieho konania na akademický rok 2015/2016**

Materiál uviedol prorektor Horňák.

Dokument bol predložený v zmysle § 57 ods. 5 zákona 131/2002 Z. z. o vysokých

školách a o zmene a doplnení niektorých zákonov v znení neskorších predpisov. Bol

pripravený na základe podkladov fakúlt a Ústavu manažmentu v zmysle Úlohy

3/23.6.2014 z porady prorektora a prodekanov pre vzdelávanie konanej

dňa 23.6.2014 a bol schválený na zasadnutí Vedenia STU konaného dňa 27.8.2014.

**UZNESENIE: 20.4 /2014-KR**

Kolégium rektora STU prerokovalo a schvaľuje harmonogram prijímacieho konania na akademický rok 2015/2016.

**K BODU 7: Návrh Smernice rektora: Školné a poplatky spojené so štúdiom na STU na akademický rok 2015/2016**

Materiál uviedol prorektor Horňák v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu Slovenskej technickej univerzity v Bratislave v platnom znení. Textová časť návrhu bola schválená na porade prorektora a prodekanov pre vzdelávanie zo dňa 23.6.2014. Výška školného a poplatkov bola pripravená na základe návrhov fakúlt a Ústavu manažmentu STU v zmysle Úlohy 1/23.6.2014 z menovanej porady prorektora a prodekanov pre vzdelávanie. Materiál bol schválený na zasadnutí Vedenia STU konaného dňa 27.8.2014.

Rozsiahlejšia diskusia sa viedla k návrhu Ing. Pišteka znížiť poplatok a výšku školného pri prekročení štandardnej dĺžky štúdia, kde zástupcovia fakúlt s uvedeným návrhom nesúhlasili. Členovia kolégia polemizovali aj o výške školného pre štúdium v cudzom jazyku.

**UZNESENIE: 20.5 /2014-KR**

Kolégium rektora STU prerokovalo a schvaľuje Smernicu rektora: Školné a poplatky spojené so štúdiom na STU na akademický rok 2015/2016.

**K BODU 8: Návrh Dodatku č. 1 k Smernici rektora č. 2/2013-SR: Školné a poplatky spojené so štúdiom na STU na akademický rok 2014/2015**

Materiál uviedol prorektor Horňák .

Dokument bol predložený v zmysle § 92 ods. 3 a 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 9 ods. 2 Smernice rektora číslo 2/2013-SR Školné a poplatky spojené so štúdiom na Slovenskej technickej univerzite v Bratislave na akademický rok 2014/2015 zo dňa 13.09.2013. Materiál bol schválený na zasadnutí Vedenia STU konaného dňa 27.8.2014.

**UZNESENIE: 20.6 /2014-KR**

Kolégium rektora STU prerokovalo a schvaľuje Dodatok č. 1 k Smernici rektora č. 2/2013-SR: Školné a poplatky spojené so štúdiom na STU na akademický rok 2014/2015.

**K BODU 9: Univerzitné rámcové dohody uzavreté v letnom semestri akademického roka 2013/2014**

Materiál uviedol prorektor Horňák.

Prehľad dohôd bol predložený v súvislosti s odporúčaním Vedenia STU, uznesenie č.

28.7/2014-V.

Vzhľadom na uvedenú informáciu rektor informoval o nadchádzajúcom stretnutí rektorov

zahraničných technických univerzít, v rámci ktorého požiadal dekanov o vytipovanie

a dodanie kontaktov na ľudí, ktorých by za STU navrhol na spoluprácu.

**UZNESENIE: 20.7 /2014-KR**

Kolégium rektora STU berie na vedomie informáciu o uzatvorení nových univerzitných rámcových dohôd.

**K BODU 10: Nakladateľská rada STU – 1. čítanie**

Materiál uviedol prorektor Sokol.

V súvislosti so zmenou organizačnej štruktúry Nakladateľstva STU a s cieľom

zvýšiť kvalitu vydávaných diel a efektívnosť využívania prostriedkov na

vydávanie študijnej literatúry je potrebné zaviesť zmeny v Nakladateľskej rade

STU a pri príprave edičných plánov.

Diskusia sa viedla o.i. k výške centrálne vyčlenených finančných prostriedkov na pokrytie

nákladov a k procesu jazykovej korektúry, kde chýba objektivita a vníma sa ako

problém.

**UZNESENIE: 20.8 /2014-KR**

Kolégium rektora STU berie na vedomie materiál Nakladateľská rada STU – 1. čítanie.

Žiada dekanov o zaslanie písomných pripomienok k uvedenému materiálu.

**K BODU 11: Klubová karta STU**

Materiál uviedol prorektor Sokol.

V rámci prezentovania spotu rektor požiadal o výmenu spojenia „20 kreditov“ na „20

bodov“.

**UZNESENIE: 20.9 /2014-KR**

Kolégium rektora STU berie na vedomie materiál Klubová karta STU.

**K BODU 12: Systém jednotného obstarávania propagačných predmetov pre fakulty/pracoviská STU**

Materiál uviedol prorektor Peciar.

Dokument predstavil vytvorenie efektívneho systému obstarávania propagačných

predmetov s potlačou STU a fakúlt.

**UZNESENIE: 20.10 /2014-KR**

Kolégium rektora STU prerokovalo systém jednotného obstarávania propagačných predmetov s potlačou STU a fakúlt.

**K BODU 13: Návrh na udelenie Plakety STU prof. RNDr. Kataríne Horákovej, DrSc.**

Materiál uviedol rektor.

Návrh na udelenie Plakety STU prof. RNDr. Kataríne Horákovej, DrSc. bol predložený pri

príležitosti jej životného jubilea 80 rokov.

**UZNESENIE: 20.11 /2014-KR**

Kolégium rektora STU schvaľuje udelenie Plakety STU prof. RNDr. Kataríne Horákovej, DrSc. pri príležitosti významného životného jubilea a za dlhoročnú úspešnú spoluprácu, rozvoj a osobný prínos pri zvyšovaní prestíže Slovenskej technickej univerzity v Bratislave.

**K BODU 14: Stav súdnych sporov STU – informácia**

Materiál uviedol kvestor.

Informoval členov kolégia o stave súdnych sporov a správnych konaniach STU.

**UZNESENIE: 20.12 /2014-KR**

Kolégium rektora STU berie na vedomie informáciu o stave súdnych sporov a správnych konaní STU.

**K BODU 15: Informácia o členstve STU vo Výskumnom ústave zváračskom – Priemyselnom inštitúte SR**

Materiál uviedol kvestor.

**UZNESENIE: 20.13 /2014-KR**

Kolégium rektora STU berie na vedomie informáciu o aktuálnej pozícii STU ako člena VÚZ – PI SR.

**INFORMÁCIE A OZNAMY:**

Predseda AS

* informoval o aktuálnej situácii v AS STU a jeho členoch

Prorektor Horňák

* informoval, že 26.9.2014 je termín na dodanie návrhov na udelenie listu Sv. Gorazda pre najlepších študentov, finálny návrh bude predkladať rektor hromadne za celú STU
* spolu s prorektorom Biskupičom informoval, že minister školstva požiadal aj o nominácie na udelenie ocenenia za mimoriadne výsledky v oblasti vedy a techniky dosiahnuté v Slovenskej republike za rok 2014 "Cena za vedu a techniku", ktorá sa udeľuje v piatich kategóriách

Prorektor Peciar

* informoval o príprave monitorovacej správy č. 3 projektu UVP, upozornil, že podklady nedodali prof. Murgaš, prof. Janíček, prof. Paliatka a prof. Ľ. Jelemenský
* informoval o projekte revitalizácie Elektrárne v Piešťanoch, ktorý bol realizovaný pod záštitou FA STU
* oboznámil prítomných o stretnutí vo VW Slovakia k duálnemu vzdelávaniu, ktoré prebehlo aj za účasti nového ministra školstva

Prorektor Biskupič

* informoval o vyhlásení všeobecnej výzvy v rámci APVV
* pripomenul prítomným, že dnes sa o 14:00 hod. vo veľkej zasadačke rektora uskutoční školenie o nástroji Scival
* oboznámil členov o prebiehajúcom výbere uchádzačov na postdoktorandské pracovné pobyty STU

Ing. Pištek

* informoval, že študentská časť AS nemá zatiaľ zvoleného nového predsedu ani podpredsedu
* v tejto súvislosti sa poďakoval za doterajšiu spoluprácu a navrhol zastrešiť kompetencie študentskej časti svojou osobou do času, kým nebude zvolený nový člen
  + vzhľadom na uvedené rektor požiadal Ing. Pišteka o jeho účasť aj na ďalšom zasadnutí kolégia za účelom zabezpečenia kontinuity informácií študentom

Dekanka Vitková

* informovala o medzinárodnej výstave v Benátkach budúci týždeň

Dekan Moravčík

* pozval prítomných na slávnostné zahájenie výstavby 2. etapy budovania Univerzitného vedeckého parku Cambo STU, ktoré sa uskutoční dnes o 16:00 hod. na MTF STU v Trnave
* v súvislosti s ukončením svojho pôsobenia na pozícii dekana MTF STU poďakoval prítomným, explicitne rektorovi za doterajšiu spoluprácu

Rektor

* informoval, že slávnostné otvorenie AR dňa 22.9.2014 bude spojené aj s inauguráciou nových dekanov (MTF STU a FA STU)
* poďakoval odchádzajúcemu dekanovi MTF, prof. Moravčíkovi za osobný prínos a nasadenie pre rozvoj fakulty, ale aj celej univerzity; za posledných 8 rokov fakulta urobila veľký skok dopredu, výrazne sa zvýšila úroveň MTF STU práve vďaka jej dekanovi
* informoval o aktuálnej výmene na poste štátneho tajomníka na MŠ
* v súvislosti s UVP informoval, že budú prebiehať pravidelné stretnutia a vyzdvihol skutočnosť, že všetky kľúčové obstarávania sú zrealizované

V závere diskusie rektor ešte raz zablahoželal novozvoleným dekanom, konkrétne

dekanovi MTF STU, prof. Peterkovi a „staronovej“ dekanke FA STU, doc. Vitkovej.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 16.09.2014 | PAS STU | 14:00 |  |
|  | 22.09.2014 |  | 10:00 | Otvorenie AR |
|  | 29.09.2014 | AS STU | 14:00 |  |
| **November** | 08.10.2014 | KR STU | 09:00 |  |
|  |  | 14:00 | PhD. promócie |
|  | 09.10.2014 |  | 10:00, 14:00 | PhD. promócie |
|  | 13.10.2014 | PAS STU | 14:00 |  |
|  | 22.10.2014 | VR STU | 09:00 |  |
|  | 27.10.2014 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

12.09.2014 16.09.2014